Kui teine inimene hindab teise inimese iseloomuomadusi, siis on pool sajandit  arvatud, et mõned iseloomuomadused on kõrvalvaatajale halvasti näha, ütles Tartu Ülikooli eksperimentaalpsühholoogia professor Jüri Allik. Näiteks neurootilisuse ja emotsionaalse ebastabiilsuse kohta on nii arvatud. Inimene võib olla pealtnäha täiesti rahulik, aga sisemiselt midagi väga tõsiselt läbi elada.